Ki lesz az év legeredetibb középiskolása?

Nyilvános felhívásban keresi az Év felfedezettjét az InnoGEN Ifjúsági Program, ahol a pályázó középiskolások megmutathatják, miben tudnak valami kiemelkedőt és innovatívat alkotni. A programhoz olyan kivételes magyar fiatalok is csatlakoztak, akik saját példájukkal bíztatják a mai középiskolásokat, hogy merjenek eredetiek lenni: egy USA-ban űrmérnöknek tanuló hallgató, egy vakoknak szenzoros megoldást fejlesztő középiskolás, egy 16 évesen már robotkart építő diák, egy egykori gimnazista barátjával vállalkozást indító mérnökhallgató, és egy 22 évesen világrekordtartó kosaras és videós az InnoGEN nagykövetei.